open-index/open-wikipedia-markdown huggingface dataset:
Σαρικαβάκ (Τσαμλιγιαλά)

Η **Άναυα** ήταν αρχαία πόλη της Φρυγίας της Μικράς Ασίας. 

Βρισκόταν στην νοτιοδυτική Φρυγία, στα νοτιοδυτικά της Απάμειας και κοντά στα σύνορα με την Λυδία. Βρισκόταν στις όχθες της λίμνης Άναυας (σημ. Acıgöl), από όπου παρήγαγαν αλάτι. Η Άναυα βρισκόταν μεταξύ Απαμείας και Κολοσσών. Την πόλη αναφέρει ο Ηρόδοτος διότι από αυτήν πέρασε η στρατιά του Ξέρξη για να επιτεθεί στην ηπειρωτική Ελλάδα. Λεγόταν αλλιώς και **Σάναος** (κατά τον Στράβωνα και τον Ιεροκλή), **Σαναῶν πόλις** στην Οικουμενική Σύνοδο της Χαλκηδόνος, ενώ ο Κλαύδιος Πτολεμαίος την μνημονεύει με τον τύπο **Σανίς**. 

Πρόκειται για την σημερινή Σαρί Καβάκ (Sari Kavak). 

## Πηγές
* Ηροδότου, *Ιστορίαι*, βιβλίο *Πολύμνια*, παράγραφος 30. 
* *Dictionary of Greek and Roman Geography* (1854) του William Smith, LLD, Ed. 
## Παραπομπές

Κατηγορία:Αρχαίες πόλεις της Φρυγίας
Τετρακέφαλος μηριαίος μυς

μικρογραφία|250px|Τετρακέφαλος σε αθλητή σωματοδόμησης
Ο **τετρακέφαλος μηριαίος μυς** είναι ένας μεγάλος μυς στο πρόσθιο διαμέρισμα του μηρού. Αποτελείται από τέσσερις μύες, τρεις πλατείς μύες (έσω, μέσω και έξω πλατύς) και τον ορθό μηριαίο μυ. Ο τετρακέφαλος εκτείνει τη κνήμη στην άρθρωση του γονάτου, ενώ ο ορθός μηριαίος συμβάλλει στην κάμψη του μηρού στην άρθρωση του ισχίου. Οι πλατείς μυς καταφύονται στην επιγονατίδα και στον τένοντα του τετρακέφαλου. Λόγω αυτής της θέσης καθηλώνουν την επιγονατίδα στη θέση της κατά τη διάρκεια των κινήσεων. Ο τετρακέφαλος συνδέεται με την επιγονατίδα με τον τένοντα του τετρακέφαλου.

Ο τετρακέφαλος μυς νευρώνεται από το μηριαίο νεύρο, με ίνες που προέρχονται κυρίως από τα επίπεδα Ο3 και Ο4 του νωτιαίου μυελού. Επομένως, ο έλεγχος αντανακλαστικής διεγερσιμότητας αυτών των επίπεδων μπορεί να γίνει με ένα κτύπημα από το ειδικό σφυράκι στον επιγονατιδικό σύνδεσμο, ο οποίος συνδέει την επιγονατίδα με την κνήμη και αποτελεί συνέχεια του τένοντα του τετρακέφαλου.

## Περιγραφή
Οι τρεις πλατείς μύες εκφύονται από το μηριαίο οστό, ενώ ο ορθός μηριαίος από το ανώνυμο οστό. Όλοι αυτοί οι μύες καταφύονται πρώτα στην επιγονατίδα και στο τένοντα του τετρακέφαλου και μετά στην επιγονατίδα.

Ο **έσω πλατύς** εκφύεται από το ανώτερο τμήμα του μηριαίου οστού, σε μια συνεχή γραμμή που αρχίζει από προς τα εμπρός και έσω από τη μεσοτροχαντήρια γραμμή και συνεχίζει προς τα πίσω κατά μήκος της κτενιαίας γραμμής και του έσω χείλους της τραχείας γραμμής μέχρι την έσω υπερκονδύλια ακρολοφία. Οι ίνες του συγκλίνουν και ο μυς καταφύεται στην έσω πλευρά του τένοντα του τετρακεφάλου και της επιγονατίδας.

Ο **μέσος πλατύς** εκφύεται από τα ανώτερα δύο τρίτα της επιφάνειας του μηριαίου οστού και καταφύεται στην εν τω βάθη επιφάνεια του τένοντα του τετρακέφαλου και την έσω πλευρά της επιγονατίδας. Κάτω από το μέσο πλατύ βρίσκεται ένα μικρός μυς, ο *αρθρικός μυς του γόνατος*, ο οποίος συχνά αποτελεί μέρος του μέσου πλατέως μυός.

Ο **έξω πλατύς** είναι ο μεγαλύτερος από τους πλατείς μύες. Εκφύεται από μια συνεχή γραμμή που αρχίζει από την έξω μεριά της πρόσθιας μεσοτροχαντήριας ακρολοφίας και σχηματίζει μια καμπύλη που καταλήγει στο ανώτερο μέρος του έξω χείλους της τραχείας γραμμής. Οι ίνες του συγκλίνουν στην έξω πλευρά του τένοντα του τετρακέφαλου και το έξω χείλος της επιγονατίδας.

Τέλος, ο **ορθός μηριαίος**, σε αντίθεση με τους υπόλοιπους, εκφύεται από το ανώνυμο οστό, με αποτέλεσμα να περνά πάνω από δύο αρθρώσεις (του γονάτου και του ισχίου) και όχι από μία όπως οι πλατείς, οι οποίοι περνούν μόνο πάνω από την άρθρωση του γονάτου. Στο ανώνυμο οστό, ο ορθός μηριαίος διαθέτει δύο εκφυτικές κεφαλές:
* την *ευθεία κεφαλή* που εκφύεται από την κάτω πρόσθια λαγόνια άκανθα.
* την *λοξή* ή *ανεστραμμένη κεφαλή* που εκφύεται από μια τραχιά επιφάνεια πάνω από τη κοτύλη του ισχίου.
Οι δύο κεφαλές του ορθού μηριαίου ενώνονται και σχηματίζουν μια μακρόστενη ένα μακρόστενο σώμα (μυϊκή γαστέρα), η οποία πορεύεται πιο επιφανειακά από το μέσο πλατύ μυ, μεταξύ του έσω και έξω λοξού. Ο ορθός μηριαίος καταλήγει στο τένοντα του τετρακέφαλου και καταφύεται στη βάση της επιγονατίδας.

## Πηγές
* 

Κατηγορία:Μυϊκό σύστημα
Ανδρέας Τσολιάς

Ο **Ανδρέας Τσολιάς** ήταν Έλληνας πρωταθλητής του στίβου από την Πάτρα. Ήταν αθλητής αγωνισμάτων ρίψεων και είχε κατακτήσει μετάλλια στα πανελλήνια πρωταθλήματα του 1906, 1909, 1910 και 1911 στον ακοντισμό και τη σφαιροβολία. Ήταν αθλητής της Γ.Ε. Πατρών και διακρίθηκε σε μια περίοδο παρακμής του συλλόγου.

Στους πανελλήνιους αγώνες του 1906 ο Τσολιάς ήταν δεύτερος στον ελεύθερο ακοντισμό με βολή στα 37,35 μέτρα και τρίτος στην σφαιροβολία. Στους πανελλήνιους αγώνες του 1909 ήταν πρώτος στην σφαιροβολία με βολή στα 11,78 μέτρα και δεύτερος στην ελεύθερο ακοντισμό με βολή στα 38,70 μέτρα. Στους πανελλήνιους αγώνες του 1910 ήταν τρίτος στην σφαιροβολία με βολή στα 12,04 μέτρα, επίσης πήρε μέρος και στο αθλητικό πένταθλο όπου προκρίθηκε στον τελικό αλλά χωρίς να κατακτήσει μετάλλιο. Τρίτος ήταν στην σφαιροβολία και στο πανελλήνιο του 1911 με βολή 11, 64 μέτρα.  

Το 1926 ήταν ο πρώτος ιστορικά πρόεδρος του Α.Σ. Απόλλων Πατρών.

## Διακρίσεις
*Πανελλήνιο πρωτάθλημα
:**Ελεύθερος ακοντισμός**
::2ος:1906, 1909

:**σφαιροβολία**
::1ος: 1909
::3ος: 1906, 1910, 1911

## Παραπομπές


Κατηγορία:Έλληνες αθλητές του ακοντισμού
Κατηγορία:Έλληνες αθλητές της σφαιροβολίας
Κατηγορία:Αθλητές στίβου της Παναχαϊκής
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Α.Σ. Απόλλων Πατρών
AO

Η συντομογραφία λατινικών και ελληνικών χαρακτήρων **AO** και **Ao** και **ΑΟ** και **αο** (στην αγγλική γλώσσα προφέρεται έι-όου) μπορεί να αναφέρεται:

*Ως **AO σ**την Ανγκόλα, χώρα κατά ISO και NATO
*Ως .ao στον top-level domain κωδικό για την Ανγκόλα στο Διαδίκτυο

## Στην ελληνική γλώσσα
*Στον Αριθμό Οξείδωσης
*Στον αθλητικό όμιλο ως **ΑΟ** ή **Α.Ο**
*Ως ,ΑΟ΄ ή **,αο΄** στον αριθμό 1.070 στο ελληνικό σύστημα αρίθμησης
AS

Η συντομογραφία λατινικών χαρακτήρων **AS** ή **As** ή **as** (στην αγγλική γλώσσα προφέρεται Έι-ες) μπορεί να αναφέρεται:

*Ως **AS**
**Στην Αγκυλοποιητική σπονδυλοαρθρίτιδα (Ankylosing spondylitis)
**Στο Σύνδρομο Άσπεργκερ (Asperger syndrome)
**Στην Παλαιά αγγλική γλώσσα, (Anglo-Saxon)

*Ως **As** και **as** και **aS**
** Στο Αρσενικό (Αs), χημικό στοιχείο
** Στo as, μονάδα μέτρησης χρόνου (attosecond) που ισοδυναμεί με 10-18 second (δευτερόλεπτα).
** Στo aS, μονάδα μέτρησης (Siemens) που ισοδυναμεί με 10-18 Siemens (Ζήμενς).
** Στο Ασσάριο (as) μονάδα μέτρησης της Ρωμαϊκής αυτοκρατορίας. 

## Άλλες χρήσεις
* Στον .as top-level domain κωδικό για τις Αμερικανικές Σαμόα, στο διαδίκτυο.
Μαυρόκαμπος Καστοριάς

Ο **Μαυρόκαμπος Καστοριάς** είναι ορεινός οικισμός (υψόμ. 820 μ., κάτ. 9 (2001). Βρίσκεται στο βόρειο άκρο του νομού Καστοριάς, 25 χλμ. ΒΔ της πόλης της Καστοριάς. Αναφέρεται το 1878 από τον Γάλλο Anne Synvet,  χαρτογράφο, καθηγήτη της γεωγραφίας στο οθωμανικό Λύκειο της Κωνσταντινούπολης με 600 χριστιανούς ορθόδοξους και το 1886 ως χωρίον έχον 300 χριστιανούς και εκκλησίαν.
Το 1918 αποτέλεσε οικισμό της κοινότητας Χαλάρας και στη συνέχεια το 1927 την ομώνυμη κοινότητα. Με τη συμφωνία Πρωτόκολλο Πολίτη-Καλφώφ από τον Νοέμβριο του 1924 έως τον Μάρτιο του 1925 μετανάστευσαν στη Βουλγαρία επτά οικογένειες οι περιουσίες των οποίων ρευστοποιήθηκαν. Κατά την απογραφή του 1951 απογράφηκαν 199 κάτοικοι. Πριν ενταχθεί στον Δήμο Καστοριάς ο Μαυρόκαμπος υπαγόταν στον Δήμο Κορεστίων.

## Παραπομπές-Σημειώσεις


## Εξωτερικοί σύνδεσμοι
*Αναφορά στο: Νεοτουρκικό Κίνημα του 1908

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Κακριδής

Το ελληνικό επώνυμο **Κακριδής** μπορεί να αναφέρεται σε κάποιο από τα παρακάτω πρόσωπα:

* Γεώργιος Κακριδής (1908-1959), ηλεκτρολόγος μηχανικός, καθηγητής στο ΕΜΠ
* Θεοφάνης Κακριδής (1869-1929), φιλόλογος και συγγραφέας
* Ιωάννης Κακριδής (1901-1981), φιλόλογος και συγγραφέας
*Φάνης Ι. Κακριδής (1933-2019), φιλόλογος
Σωτήρης Αναστασόπουλος

Ο **Σωτήρης (Σωτήριος) Αναστασόπουλος** ήταν Έλληνας αθλητής της Γ.Ε. Πατρών πρωταθλητής του στίβου από την Πάτρα, μέλος της εθνικής ομάδας. Είχε κατακτήσει μετάλλια στα πανελλήνια πρωταθλήματα του 1906, 1907, του 1909 και του 1912 σε αγωνίσματα δρόμου και άλματα.

Πήρε μέρος για πρώτη φορά σε αγώνες στους «περιφερειακούς του 1896», όπου στον δρόμο 100 μέτρων μεταξύ εφήβων ήταν πρώτος. Σε επίσημους αγώνες συμμετείχε πάλι το 1900 στους ετήσιους αγώνες του Παναχαϊκού όπου ήταν πρώτος στα 100 μέτρα και στο άλμα εις μήκος. Ήδη το 1900 θεωρούνταν από τους ταχύτερους Έλληνες δρομείς στα 100 μέτρα είχε επίδοση 12΄΄ όταν το πανελλήνιο ρεκόρ ήταν στα 11΄΄6 . Στους Α΄ σχολικούς αγώνες της Πάτρας την ίδια χρονιά ήταν πρώτος στο *άλμα κατά μήκος* με άλμα 5,40 μέτρα.

Στους πανελλήνιους αγώνες του 1906 κατέκτησε τρία μετάλλια, ήταν πρώτος στο *άλμα εις μήκος* με άλμα στα 5,76 μέτρα, ήταν δεύτερος στα 400 μέτρα, και τρίτος στα 100 μέτρα. Την ίδια χρονιά συμμετείχε με τα ελληνικά χρώματα στην Μεσολυμπιάδα του 1906 σε τρία αγωνίσματα χωρίς επιτυχία, στα 100 και 400 μέτρα έτρεξε στους προκριματικούς και στο άλμα εις μήκος.

Στο πανελλήνιο πρωτάθλημα του 1907 ήταν τρίτος στον τελικό των 800 μέτρων, αγωνίστηκε και στους τελικούς των 400 μέτρων και του άλματος εις μήκος χωρίς να κατακτήσει μετάλλιο. Το 1912 πήρε μεταγραφή για τον Παναχαϊκό Γ.Σ. όπου συμμετείχε μαζί του στο πανελλήνιο πρωτάθλημα του 1912 όπου ήταν τρίτος στο άλμα εις μήκος με άλμα στα 6,09 μέτρα.

## Διακρίσεις
*Πανελλήνιο πρωτάθλημα
:**100μ.**
::3ος: 1906

:**400μ.**
::2ος: 1906

:**άλμα εις μήκος άνευ φόρας**
::1ος: 1906

:**άλμα εις μήκος**
::3ος: 1912

:**800μ.**
::3ος: 1907

## Παραπομπές


Κατηγορία:Έλληνες αθλητές του άλματος εις μήκος
Κατηγορία:Αθλητές στίβου της Παναχαϊκής
Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές δρόμων μεσαίων αποστάσεων
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
1567 Αλικόσκι

μικρογραφία|Η τροχιά του αστεροειδούς 1567 Αλικόσκι
Ο **Αλικόσκι (Alikoski)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,47. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και τον ονόμασε έτσι προς τιμή του συμπατριώτη του αστρονόμου Χέικι Αλικόσκι.

## Φυσικά χαρακτηριστικά
Η μέση διάμετρος του Αλικόσκι εκτιμάται σε 67,83 ± 2,1 χιλιόμετρα. Ο φασματικός τύπος του είναι **C** (ανθρακούχος, κατά SMASSII) ή **PU** (κατά Tholen), ενώ το γεωμετρικό άλβεδό του είναι 0,0626. Ο Αλικόσκι περιστρέφεται γύρω από τον εαυτό του μία φορά κάθε 16 ώρες και 24 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλικοσκι
Ανδρέας Μπεργελές

Ο **Ανδρέας Μπεργελές** είναι πρώην αθλητής και προπονητής της πετοσφαίρισης, γεννημένος το 1941 στην Αθήνα. Ο αδερφός του Νίκος Μπεργελές υπήρξε εξίσου σημαντική μορφή της πετοσφαίρισης.

## Καριέρα
Αγωνίστηκε στον Παναθηναϊκό από το 1960 έως το 1975 και ήταν από τους ένας πρωταγωνιστές της ομάδας. Κατέκτησε 9 Πρωταθλήματα (1963, 1965, 1966, 1967, 1970, 1971, 1972, 1973, 1975). Το 1975 κατέκτησε το τελευταίο του Πρωτάθλημα ως παίκτης έχοντας παράλληλα και τη θέση του προπονητή της ομάδας. Παρέμεινε στη θέση του προπονητή και τις δυο επόμενες σεζόν και το 1977 οδήγησε τον Παναθηναϊκό σε ένα ακόμη πρωτάθλημα. Υπήρξε ο πρώτος προπονητής στην ιστορία της γυναικείας ομάδας βόλεϊ του Παναθηναϊκού την περίοδο 1969-70. Τον διαδέχθηκε στα μισά της περιόδου ο Σάββα Γκροζντάνοβιτς και η ομάδα αναδείχθηκε πρωταθλήτρια Κέντρου και Ελλάδας.

## Τίτλοι
* Ως αθλητής:
** 9 Πρωταθλήματα Ελλάδας: 1963, 1965, 1966, 1967, 1970, 1971, 1972, 1973, 1975
* Ως προπονητής:
** 2 Πρωταθλήματα Ελλάδας: 1975, 1977

## Παραπομπές


Μπεργελες Ανδρεας
Μπεργελες Ανδρεας
Μπεργελες Ανδρεας
Μπεργελες Ανδρεας
Κατηγορία:Έλληνες προπονητές πετοσφαίρισης
Πατρίς

Η λέξη **Πατρίς** μπορεί να αναφέρεται:

* Στην καθαρεύουσα στην Πατρίδα

## Άτομα
*Πατρίς Τροβοάντα, πρώην πρωθυπουργός του Σάο Τομέ και Πρίνσιπε
*Πατρίς Λουμούμπα, Κονγκολέζος ηγέτης

## Εφημερίδες

*Πατρίς (εφημερίδα Πύργου)
*Πατρίς (εφημερίδα Κρήτης)
*Πατρίς (εφημερίδα Τρίπολης)
*Πατρίς (εφημερίδα Αθηνών)
*Πατρίς (εφημερίδα Κέρκυρας)

## Λοιπά
* Στον αστεροειδή 1347 Πατρίς
Διοργανώσεις Ε.Π.Σ. Φωκίδας 2003–04

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2003-04 διεξήχθη σε έναν όμιλο με τη συμμετοχή 12 ομάδων. Τον τίτλο, ύστερα από 22 αγωνιστικές και μετά από σκληρή μονομαχία με τον Κεχαγιά Προσηλίου κατέκτησε, για πρώτη φορά στην ιστορία του, ο Ανδρούτσος Γραβιάς, ο οποίος ανήλθε έτσι στο Περιφερειακό Πρωτάθλημα. Στο πρωτάθλημα έλαβε μέρος και η Ακαδημία '94 (που κανονικά θα έπρεπε να παίξει στη Β΄κατηγορία), λόγω παραίτησης της Θύελλας Αγίων Πάντων.

Κυπελλούχος Φωκίδας για το 2004 αναδείχτηκε ο Φωκικός, νικώντας στον Τελικό, τον Αστέρα Ιτέας με σκορ 1-0. Ήταν η δεύτερη συνεχόμενη κατάκτηση του τροπαίου αυτού από το σύλλογο της Άμφισσας και η τέταρτη συνολικά, τα τελευταία 5 έτη.
## Τελική βαθμολογία Α΄ Κατηγορίας

## Β΄Κατηγορία
Ο Α.Σ. Τολοφώνα/Ερατεινή κατέκτησε τον τίτλο της Β΄ τοπικής Κατηγορίας για το 2004. Την άνοδο στην Α΄Κατηγορία κέρδισε και ο δευτεραθλητής Απόλλων Ευπαλίου

## Παραπομπές


## Πηγές

*Ηλεκτρονικό αρχείο εφημερίδας "Αθλητική Ηχώ"
*Αρχείο ΕΠΣ Φωκίδας, Άμφισσα

Κατηγορία:Ε.Π.Σ. Φωκίδας
Κατηγορία:Εγχώρια ποδοσφαιρικά πρωταθλήματα 2003-2004
Διοργανώσεις Ε.Π.Σ. Φωκίδας 1990–91

Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1990-91, το 6ο κατά σειρά από καθιέρωσης της Ένωσης, διεξήχθη σε έναν όμιλο με τη συμμετοχή 14 ομάδων. Τον τίτλο, ύστερα από 26 αγωνιστικές κατέκτησε, για δεύτερη φορά στην ιστορία του, ο Ησαΐας Δεσφίνας, ο οποίος ανήλθε έτσι στο Περιφερειακό Πρωτάθλημα.

Τους τίτλους στους δυο ομίλους της Β΄τοπικής Κατηγορίας, κέρδισαν ο Έλατος Βουνιχώρας και ο Α.Σ. Τολοφώνα/Ερατεινή.

## Τελική βαθμολογία Α΄ Φωκίδας

## Κυπελλούχος
Ο Ησαΐας Δεσφίνας, έπειτα από δυο χαμένους Τελικούς (το 1987 και το 1988), κατέκτησε μετά το πρωτάθλημα και το κύπελλο Φωκίδας, νικώντας με 3-1 τον Κρισσαίο Χρισσού.

## Πηγές

*Ανδρέας Μπόμης, "Τρίτομο Αλμανάκ ποδοσφαίρου" (1991)
*Αρχείο ΕΠΣ Φωκίδας, Άμφισσα

ΕΠΣ Φωκίδας 1990-91
Κατηγορία:Εγχώρια ποδοσφαιρικά πρωταθλήματα 1990-1991
Ζανέτ Πηλού

Η **Ζανέτ Πηλού** (Jeannette Pilou) (1937-2020) ήταν λυρική σοπράνο, ελληνικής καταγωγής.
## Βιογραφία
Γεννήθηκε στην Αλεξάνδρεια της Αιγύπτου, όπου και σπούδασε μουσική και τραγούδι. Για να τελειοποιήσει την τεχνική της χρειάσθηκε να μεταβεί στο Μιλάνο και να μαθητεύσει δίπλα στην παγκοσμίου φήμης Carla Castellani.

Η διεθνής σταδιοδρομία της ξεκινά το 1958 με τον ρόλο της Violetta στην Τραβιάττα του Βέρντι, στο Teatro Smeraldo του Μιλάνου. Ακολουθεί το 1963 ο ρόλος της Mimi στην όπερα Μποέμ του Puccini, στο θέατρο La Fenice της Βενετίας. Μία τυχαία ακρόαση στην Κρατική όπερα της Βιέννης το 1964, σηματοδοτεί την πόλη ως το «σπίτι» της Πηλού για πολλές καλλιτεχνικές σαιζόν.

Στη συνέχεια και μέχρι τα τέλη της δεκαετίας του '80, η Ζανέτ Πηλού ερμηνεύει τους σημαντικότερους ρόλους της καριέρας της στην Metropolitan Opera της Νέας Υόρκης. Μεταξύ αυτών ήταν, η Βιολέτα από την *Τραβιάττα* του Βέρντι, η Ιουλιέτα από το *Ρωμαίος και Ιουλιέτα* του Γκουνώ (η ερμηνεία της αυτή θεωρείται σχεδόν αξεπέραστη), η Μιμί από την *Μποέμ* του Τζιάκομο Πουτσίνι (Puccini), η Μικαέλα από την *Κάρμεν* του Μπιζέ, η Μελισσάνθη από το *Πελέας και Μελισσάνθη* του Ντεμπισί, η Μαργκερίτ από τον *Φάουστ* του Γκουνώ και πολλούς άλλους.

Στην καριέρα της έχει κληθεί κατ' επανάληψη (Σκάλα του Μιλάνου, Όπερα του Παρισιού, Βαρκελώνη, Αμβούργο, Άμστερνταμ, Σικάγο, Σαν Φρανσίσκο, Εθνική Λυρική Σκηνή κ.α.)  να ερμηνεύσει μεγάλα έργα σε συνεργασία με τους μεγαλύτερους μαέστρους, σκηνοθέτες και καλλιτέχνες της εποχής της (Αλφρέντο Κράους, Τζουζέπε Ντι Στέφανο, Πλάθιντο Ντομίνγκο, Χέρμπερτ φον Κάραγιαν, Ζούμπιν Μέτα, Ζυλ Ντασέν, κ.α.). 

Η Γαλλική κυβέρνηση της έχει απονείμει τον τίτλο Chevalier pour les Arts et les Lettres (Ιππότης των Γραμμάτων και των Τεχνών), ενώ έχει τιμηθεί και με το βραβείο Puccini.
Το 1998 της απονεμήθηκε το *Βραβείο Απόλλων* της Εταιρείας Φίλων της Εθνικής Λυρικής Σκηνής.

Ήταν ιδρυτικό μέλος του Σωματείου "Υποτροφίες Μαρία Κάλλας", όπου σε συνεργασία με τον Χρήστο Λαμπράκη και την Άρντα Μαντικιάν, είχε την ευθύνη τόσο της επιλογής όσο και της παρακολούθησης των υποτρόφων και της εν συνεχεία προετοιμασίας τους για τις εμφανίσεις τους στα Gala Όπερας του Μεγάρου Μουσικής Αθηνών. Από το 2009 δε, προέδρευσε της Κριτικής Επιτροπής των σχετικών διαγωνισμών και μετέσχε στο Διοικητικό Συμβούλιο του Σωματείου.

Απεβίωσε στις 27 Απριλίου 2020.

## Παραπομπές


Κατηγορία:Ελληνίδες υψίφωνοι
Νίκος Μπεργελές

Ο Νίκος Μπεργελές, γεννηθής το 1946 στην Αθήνα από γονείς Αρκάδες, είναι πρώην αθλητής και προπονητής της πετοσφαίρισης. Μεγάλωσε στη συνοικία της Γούβας.

## Καριέρα
Το 1963 αποκτήθηκε από τον Παναθηναϊκό όπου ήδη αγωνιζόταν ο αδερφός του Ανδρέας Μπεργελές και σχημάτισαν ένα ισχυρό δίδυμο. Αγωνίστηκε στον Παναθηναϊκό στη θέση του κεντρικού έως το 1977 και κατέκτησε 9 Πρωταθλήματα Ελλάδας (1965, 1966, 1967, 1970, 1971, 1972, 1973, 1975, 1977). 

Από το 1977 έως το 1979 ανέλαβε τη θέση του προπονητή της ανδρικής ομάδας βόλεϊ του Παναθηναϊκού τερματίζοντας και τις 2 χρονιές στη δεύτερη θέση του πρωταθλήματος. Η παρουσία του στον Παναθηναϊκό ήταν πολυδιάστατη καθώς την περίοδο 1974-75 όταν ήταν αθλητής της ομάδας βόλεϊ του ΠΑΟ ανέλαβε και την τεχνική ηγεσία της γυναικείας ομάδας αντικαθιστώντας το Σάβα Γκροζντάνοβιτς. Παρέμεινε στη θέση του έως το 1978 όντας προπονητής και της ανδρικής και της γυναικείας ομάδας βόλεϊ του ΠΑΟ. Κατέκτησε με το γυναικείο τμήμα 2 Πρωταθλήματα Ελλάδας (1977, 1978) και 3 Πρωταθλήματα Κέντρου (1976, 1977, 1978).

## Τίτλοι
* Ως αθλητής:
** 9 Πρωταθλήματα Ελλάδας: 1965, 1966, 1967, 1970, 1971, 1972, 1973, 1975, 1977
* Ως προπονητής:
** 2 Πρωταθλήματα Ελλάδας Γυναικών: 1977, 1978
** 3 Πρωταθλήματα Κέντρου Γυναικών: 1976, 1977, 1978

## Παραπομπές


Μπεργελες Νικος
Μπεργελες Νικος
Μπεργελες Νικος
Μπεργελες Νικος
Κατηγορία:Έλληνες προπονητές πετοσφαίρισης
Βραβεία Αμερικανικής Ακαδημίας Κινηματογράφου 2002

thumb|250px|Η 75η Απονομή των Βραβείων της Αμερικανικής Ακαδημίας Κινηματογράφου

Η **75η Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, τίμησε τις καλύτερες ταινίες του 2002 και έλαβε χώρα στις 23 Μαρτίου 2003 στο Θέατρο Κόντακ στο Χόλυγουντ της Καλιφόρνια. Οικοδεσπότης της βραδιάς ήταν για δεύτερη φορά ο Στιβ Μάρτιν. Οι υποψηφιότητες ανακοινώθηκαν στις 11 Φεβρουαρίου 2003 από τον Πρόεδρο της Ακαδημίας Φρανκ Πίρσον και την ηθοποιό Μαρίζα Τομέι.

Η ταινία *[[Σικάγο (ταινία)|Σικάγο]]* (Chicago) αναδείχτηκε νικητής της βραδιάς με 6 βραβεία, συμπεριλαμβανομένου και Καλύτερης Ταινίας. Ο Ρόμαν Πολάνσκι βραβεύτηκε με το Όσκαρ Σκηνοθεσίας για την ταινία *[[Ο Πιανίστας (ταινία)|Ο πιανίστας]]* (The Pianist). Ο Έιντριεν Μπρόντι κέρδισε το Όσκαρ Α΄ Ανδρικού Ρόλου και η Νικόλ Κίντμαν το Όσκαρ Α΄ Γυναικείου Ρόλου για την ερμηνεία της στην ταινία *[[Οι ώρες]]* (The Hours).

## Υποψηφιότητες και Βραβεία

### Τιμητικο βραβείο
* Πήτερ Ο' Τουλ

## Πολλαπλές υποψηφιότητες
* **13:** *[[Σικάγο (ταινία)|Σικάγο]]*
* **10:** *[[Οι συμμορίες της Νέας Υόρκης]]*
* **9:** *[[Οι ώρες]]*
* **7:** *[[Ο Πιανίστας (ταινία)|Ο Πιανίστας]]*
* **6:** *[[Φρίντα]]*, *[[Ο δρόμος της απώλειας]]* και *[[Ο Άρχοντας των Δαχτυλιδιών: Οι Δύο Πύργοι]]*
* **4:** *[[Adaptation]]* και *[[Ο παράδεισος είναι μακριά]]*
* **2:** *[[Μίλα της]]*, *[[Σχετικά με τον Σμιντ]]*, *[[Πιάσε με αν μπορείς]]* και *[[Spider-Man (ταινία, 2002)|Spider-Man]]*

## Αριθμός νικών
* **6:** *[[Σικάγο (ταινία)|Σικάγο]]*
* **3:** *[[Ο Πιανίστας (ταινία)|Ο Πιανίστας]]*
* **2:** *[[Φρίντα]]* και *[[Ο Άρχοντας των Δαχτυλιδιών: Οι Δύο Πύργοι]]*

## Απονεμητές βραβείων

## Παραπομπές


## Εξωτερικοί σύνδεσμοι

* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 2002
Πρωτάθλημα πετοσφαίρισης Α1 εθνικής κατηγορίας γυναικών 2011-2012

Το **[[Πρωτάθλημα Ελλάδας πετοσφαίρισης γυναικών|πρωτάθλημα Ελλάδας βόλεϊ γυναικών]] 2011−2012**, ήταν το 24ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις. Στην πρώτη φάση έγινε μόνο ένας γύρος μεταξύ των 12 ομάδων (σύνολο 11 αγώνων). Στη δεύτερη φάση οι ομάδες χωρίστηκαν σε δύο γκρουπ των έξι, για τις θέσεις 1-6 και 7-12 ανάλογα με την κατάταξη τους στην πρώτη φάση κι έγιναν δύο γύροι (σύνολο 10 αγώνων). Το πρωτάθλημα κατέκτησε για πρώτη φορά στην ιστορία της η ομάδα της ΑΕΚ, και μάλιστα αήττητη με 21 νίκες σε ισάριθμους αγώνες και 63−4 συνολικά σετ.

## Α' φάση
### Βαθμολογία

### Αποτελέσματα

## Β' φάση
Στη Β' φάση οι ομάδες χωρίστηκαν σε δύο γκρουπ: στο γκρουπ για τις θέσεις 1-6 και στο γκρουπ για τις θέσεις 7-12 και μετέφεραν τους μισούς από τους βαθμούς που συγκέντρωσαν στην Α' φάση (σε περίπτωση δεκαδικού, ο αριθμός στρογγυλοποιείται προς τα πάνω).

### Θέσεις 1−6
Στο γκρουπ για τις θέσεις 1−6 οι ομάδες ξεκίνησαν με τους εξής βαθμούς:

# ΑΕΚ 17
# Παναθηναϊκός 15
# Ολυμπιακός 14
# Ηρακλής Κηφισιάς 12
# Α.Ο. Μαρκοπούλου 10
# Βριλήσσια 8

### Θέσεις 7−12
Στο γκρουπ για τις θέσεις 7−12 οι ομάδες ξεκίνησαν με τους εξής βαθμούς:

# Ανατόλια 7
# Μακεδόνες Αξιού 6
# Άρτεμις Κορυδαλλού 6
# Ηρακλής Θεσ. 5
# Πανιώνιος 3
# Πανελλήνιος 0

## Τελική κατάταξη

*Ο Ηρακλής Κηφισιάς κέρδισε τη συμμετοχή του στο Τσάλεντζ Καπ της επόμενης περιόδου, δε δήλωσε όμως συμμετοχή λόγω οικονομικής αδυναμίας. Ο Παναθηναϊκός, ο Α.Ο. Μαρκοπούλου και τα Βριλήσσια στη συνέχεια αρνήθηκαν να καλύψουν τη θέση του

## Παραπομπές


## Εξωτερικοί σύνδεσμοι
*Πρωτάθλημα 2011-2012  Ιστότοπος volleynews.gr
*Τελική βαθμολογία Α' φάσης και βαθμολογία εκκίνησης Β' φάσης Επίσημος ιστότοπος Ε.Ο.ΠΕ.



2011 2012
Α1 Γυναικων
Α1 Γυναικων
Μενουέτο

Το **μενουέτο** ή **μινουέτο**, είναι ένας γαλλικός αριστοκρατικός χορός σε διμερή φόρμα (Α - Β) και ρυθμό 3/4. Το όνομά του πήρε από την γαλλική λέξη menu που σημαίνει μικρός και χαρακτήριζε τα βήματα του χορού. Το όνομα πήρε και η μουσική που συνόδευε τον χορό. Αποσπασμένη η μουσική από τον χορό, εμφανίστηκε αρχικά στην σουίτα τον 17ο αιώνα, πέρασε στην συμφωνία και την σονάτα ως το 3ο μέρος του εκάστοτε έργου τον 18ο αιώνα και έφτασε να αποτελεί και ανεξάρτητη φόρμα.

## Μορφή
Η μορφή του μενουέτου ήταν αρχικά διμερής. Αργότερα, με την επέκτασή του και την επανάληψη του πρώτου του μέρους, καθιερώθηκε η νέα του μορφή ως μενουέτο-τρίο, με τριμερή μορφή Α-Β-Α. Α είναι το μενουέτο που επαναλαμβάνεται και στο τέλος, ενώ Β είναι το τρίο το οποίο έχει έναν πιο μελωδικό χαρακτήρα που έρχεται σε αντίθεση με το μενουέτο. Το τρίο πήρε την ονομασία που από τον αρχικό αριθμό των οργάνων από τα οποία εκτελούνταν που ήταν τρία: δύο όμποε και ένα φαγκότο ή δύο βιολιά και ένα βιολοντσέλο. Βρίσκεται σε κάποια κοντινή τονικότητα με το μενουέτο, ενώ σπάνια βρίσκεται στην ίδια.

Υπάρχουν διάφορες παραλλαγές στην μορφή του μενουέτο-τρίο όπου εμφανίζεται ένα επιπλέον τρίο και μία coda.

## Σκέρτσο
Ο Χάιντν, ο Μπετόβεν και άλλοι συνθέτες χρησιμοποίησαν το σκέρτσο στην θέση του μενουέτο-τρίο, το οποίο είναι ουσιαστικά μία παραλλαγή του με λαϊκή καταγωγή, όντας πιο γρήγορο και με κωμικό χαρακτήρα.

## Παραδείγματα ρεπερτορίου
*Μότσαρτ Menuetto, Συμφωνία αρ. 40, 3ο μέρος
*Μότσαρτ Μικρή νυχτερινή μουσική σε σολ μείζονα
*Μπαχ, Σονάτα BWV1033
*Σοπέν, Μαζούρκα σε σι ύφεση μείζονα
*Μπετόβεν, Σονάτα αρ. 2, 3ο μέρος

## Πηγές
*Βεντούρας, Παύλος - Η μορφολογία της μουσικής και αναλύσεις. Εκδόσεις Γαϊτάνου Κοκονέτση, 1995.
*Βαλέτ, Ι. - Μορφολογία και ανάλυση, οι μουσικές μορφές από την πρώτη πολυφωνία μέχρι τον ρομαντισμό. Εκδόσεις Κ. Παραγρηγορίου - Χ. Νάκας, 1999.
*Κατσίμπας, Δημήτρης - Μορφολογία της μουσικής. Εκδόσεις Κ. Παραγρηγορίου - Χ. Νάκας, 1999.

## Παραπομπές


Κατηγορία:Μπαρόκ μουσική
Κατηγορία:Μορφές χορού κλασικής μουσικής
Αιμίλιος Ριάδης

Ο **Αιμίλιος Ριάδης** (καλλιτεχνικό ψευδώνυμο που υιοθέτησε ο Αιμίλιος Κούης ή Κου, 13 Μαΐου 1880 - 17 Ιουλίου 1935) είναι από τους σημαντικότερους συνθέτες της Ελληνικής Εθνικής Σχολής και αξιόλογος ποιητής. Ήταν ο πρωτότοκος γιος του αυστριακής καταγωγής χημικού Χάινριχ Κου και χρησιμοποίησε αρχικά το ψευδώνυμο Αιμίλιος Χ. Ελευθεριάδης, το οποίο μετέπειτα άλλαξε σε Αιμίλιος Ριάδης. Γεννήθηκε το 1880 στη Θεσσαλονίκη (περιοχή Αγίας Τριάδας) σε οικία επί της οδού που φέρει σήμερα το ονοματεπώνυμό του, η οποία δεν σώζεται. Πέθανε το 1935 στη Θεσσαλονίκη.

## Σπουδές
Ξεκίνησε στη Θεσσαλονίκη τις σπουδές του στο πιάνο και στα θεωρητικά ως μαθητής του Δημητρίου Λάλα (μαθητή του Βάγκνερ), τις οποίες και ολοκλήρωσε στη Βασιλική Ακαδημία Τεχνών Μονάχου το 1910. Για τα επόμενα πέντε χρόνια, έζησε στο Παρίσι όπου μελέτησε με τον Γκιστάβ Σαρπαντιέ και τον Μορίς Ραβέλ. Επιστρέφοντας στη Θεσσαλονίκη διορίστηκε αρχικά ως καθηγητής πιάνου και μετά το 1918 ως υποδιευθυντής του ΚΩΘ, όπου και παρέμεινε έως τον θάνατό του. Το 1923 του απονεμήθηκε το Εθνικό Βραβείο Τέχνης και Επιστήμης.

## Ο Ριάδης και το λιντ
Τα τραγούδια του Ριάδη αποτελούν συμπυκνωμένα αριστουργήματα και αυτός είναι ο λόγος που συχνά παρομοιάστηκε με τον Ούγκο Βολφ και τον Μοντέστ Μουσόργκσκι. Έγραψε περίπου 200 σειρές τραγουδιών, στα οποία ο ίδιος έχει γράψει και τους στίχους, ανέκδοτα και τυπωμένα. Από τα ανέκδοτα, εκτός από τον «Βιβλικό Χορό» και τα «Ελληνικά Τραγούδια» που έχουν τίτλο, υπάρχουν 12 σε δική του ποίηση, 6 σε ποίηση Γρυπάρη, 7 σε ποίηση Βαλκλέρ, 3 σε ποίηση Ερεντιά, 3 σε ποίηση Π. Ρονσάρ και 2 σε ποίηση Πολ Φορ.

Ο Ριάδης υπήρξε επίσης υπεύθυνος για την ενορχήστρωση του επίσημου ύμνου του Άρη Θεσσαλονίκης, του οποίου ήταν υποστηρικτής.

## Εργογραφία
* Σκηνικά Έργα: «Γαλάτεια», «Ο πράσινος δρόμος», "Σαλώμη", "Εκάβη", "Ο Ρικές με το τσουλούφι".
* Μουσική Δωματίου: "Νανούρισμα σε λα ελάσσονα", "Δύο Σονάτες για τσέλο και πιάνο", "Δύο σονάτες για τέσσερις", "Δύο κουαρτέτα εγχόρδων". 
* Για Ορχήστρα: "Επίκληση στην Ειρήνη", "Αγροτική Συμφωνία", "Οι τρεις χοροί ρωμέικοι", "Εγκώμιο στον Ραβέλ", "Μακεδονικές Σκιές".
* Θρησκευτικά Χορωδιακά Έργα: "Ιερά Λειτουργία Ιωάννου Χρυσοστόμου", "Μικρά Δοξολογία", "Χριστός Ανέστη", "Ακολουθία της Μεγάλης Παρασκευής"

## Τυπωμένα
* "Chansonette Orientale"
* "Γιασεμιά και Μιναρέδες"
* "Ράικα"
* "Η οδαλίσκη"
* "Νανούρισμα"
* "Πέντε Μακεδονικά Τραγούδια" 
* "13 Μικρές ελληνικές μελωδίες"
* "12 ελληνικά και 3 αλβανικά δημοτικά τραγούδια"
* "5 χορευτικά τραγούδια"
* "2 χορευτικά τραγούδια"
* "9 μικρά ρωμέικα τραγούδια"
* "3 μοιρολόγια"

## Ποιητικές Συλλογές
*1907: "Σκιαί και Όνειρα", 
*1920: "Το Πέρασμα των 2 Αγαπημένων", το "Μακεδονικόν Ημερολογίον" και "Μία Ιστορία της Μουσικής".

## Πηγές

*Το Λεξικό της Ελληνικής Μουσικής, Τάκης Καλογερόπουλος, τόμος 5
*http://digma.mmb.org.gr/Collection.aspx?cid=2 

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συνθέτες κλασικής μουσικής
Κατηγορία:Μακεδόνες
Κωμειδύλλιο

μικρογραφία|Αφίσα της Ιταλικής κωμωδίας «Οι Μυλωνάδες», η επιτυχία της οποίας υπήρξε το προοίμιο για τη γέννηση του Ελληνικού Κωμειδυλλίου.
Το **κωμειδύλλιο** είναι ηθογραφική κωμωδία, η οποία εκτός του θεατρικού κειμένου περιέχει επίσης και πολλά τραγούδια.

Πρόκειται για ένα σχετικά νέο θεατρικό είδος, που ειδικότερα στην Αθήνα γεννήθηκε τη δεκαετία του 1880 και το οποίο στις αρχές της δεκαετίας του 1900 θα εξελιχθεί στην Ελληνική Οπερέτα.

## Ιστορικό

Στα τέλη του 19ου αιώνα, το ευρωπαϊκό κίνημα του νατουραλισμού, καθώς και η προσπάθεια των συγγραφέων της εποχής για την επικράτηση της Ελληνικής δημοτικής γλώσσας, αλλά και ταυτόχρονα το πάθος του κοινού για ελληνικό τραγούδι, συμβάλουν στην διαμόρφωση του νέου αυτού μουσικού θεατρικού είδους.

Θεωρούνται πρώτοι διδάξαντες οι Δημήτριος Κορομηλάς, Δημήτριος Κόκκος, καθώς και οι  Σπυρίδωνας Περεσιάδης (συγγραφέας του βουκολικού δράματος "Γκόλφω") και ο Ευάγγελος Παντόπουλος.

Τα απλά μουσικά κομμάτια με τα εύκολα τραγούδια ήταν επηρεασμένα από Ιταλικά και Γαλλικά πρότυπα μελοδράματος και οπερέτας.

## Περιεχόμενο

Ο νατουραλισμός και η λαογραφική τάση της εποχής επηρεάζουν τους συγγραφείς, οι οποίοι με την σειρά τους, μας δίδουν έργα με εικόνες της τότε εποχής, γεμάτες χαρακτηριστικούς τύπους της υπαίθρου και των νησιών, να τραγουδούν σε Ελληνικά, Ιταλικά και ανατολίτικα μοτίβα σατιρικά και χαρούμενα τραγούδια, πάντα στη δημοτική γλώσσα.

## Ενδεικτικά έργα

* "Η τύχη της Μαρούλας" (1888). Το κείμενο είναι του Δημητρίου Κορομηλά, οι στίχοι του Δημητρίου Κόκκου  και η μουσική του Ανδρέα Σάιλερ.
* "Ο Μπαρμπα Λινάρδος" (1890). Σε κείμενο και μουσική Δημητρίου Κόκκου.
* "Ο αγαπητικός της Βοσκοπούλας" (1891). Το κείμενο είναι του Δημητρίου Κορομηλά.
* "Η Λύρα του Γερονικόλα" (1891). Σε κείμενο και μουσική Δημητρίου Κόκκου.
* "Ο Καπετάν Γιακουμής". Σε κείμενο και μουσική Δημητρίου Κόκκου.

## Παραπομπές

* Τάκης Καλογερόπουλος, Λεξικό της Ελληνικής μουσικής, εκδόσεις Γιαλλελή, 2001.

Κατηγορία:Μουσικά είδη
Κατηγορία:Θεατρικά είδη
Βαλκανικοί Αγώνες Στίβου 1999

Οι **54οι [[Βαλκανικοί Αγώνες Στίβου]] 1999** έγιναν στην Κωνσταντινούπολη, στις 26 & 27 Ιουνίου. Μετείχαν εννιά βαλκανικές χώρες μετά την προσθήκη και της Βοσνίας-Ερζεγοβίνης. Νικήτρια αναδείχθηκε η **[[Ρουμανία]]** τόσο στους άνδρες, όσο και στις γυναίκες. Το βαλκανικό πρωτάθλημα μαραθωνίου διεξήχθη ξεχωριστά, στη Σόφια, και ήταν εκτός βαθμολογίας.

## Αποτελέσματα

### Ανδρών

Διεξήχθη ξεχωριστό πρωτάθλημα στη Σόφια, εκτός βαθμολογίας.

#### Βαθμολογία

### Γυναικών

Διεξήχθη ξεχωριστό πρωτάθλημα στη Σόφια, εκτός βαθμολογίας.

#### Βαθμολογία

 

## Πηγές
*Αρχείο ΣΕΓΑΣ
*BALKAN GAMES/CHAMPIONSHIPS.

Κατηγορία:Βαλκανικοί Αγώνες Στίβου
Κατηγορία:Στίβος το 1999
Κατηγορία:Αθλητισμός στην Κωνσταντινούπολη
Κατηγορία:Διοργανώσεις στίβου στην Τουρκία
Βαλκανικοί Αγώνες Στίβου 1961

Οι **20οί [[Βαλκανικοί Αγώνες Στίβου]] 1961** έγιναν στο Βελιγράδι από 15 ως 17 Σεπτεμβρίου. Μετείχαν οι πέντε βαλκανικές χώρες εκτός από την Αλβανία. Η Ελλάδα πήρε μέρος μόνο στους άνδρες. Νικήτρια στους άνδρες αναδείχθηκε η **[[Γιουγκοσλαβία]]** και στις γυναίκες η **[[Ρουμανία]]**. Στα αγωνίσματα ανδρών προστέθηκε και το βάδην.
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
*BALKAN GAMES/CHAMPIONSHIPS. 
*Αθλητική Ηχώ, 18/9/1961.

Κατηγορία:Βαλκανικοί Αγώνες Στίβου
Κατηγορία:Στίβος το 1961
Κατηγορία:Αθλητισμός στο Βελιγράδι
Ελληνική απογραφή 1870

Η **ελληνική απογραφή του 1870** ήταν η δέκατη έκτη επίσημη απογραφή του ελληνικού κράτους από ιδρύσεώς του. Η απογραφή διήρκεσε 15 μέρες, από 2 έως 17 Μαΐου. Κατέγραψε 1.457.894 άτομα, ενώ ο πληθυσμός αυξήθηκε κατά 361.084 κατοίκους σε σχέση με την προηγούμενη απογραφή του 1861. Η αύξηση οφείλεται εν μέρη στην προσάρτηση των Επτανήσων στον εθνικό κορμό, που πραγματοποιήθηκε το 1864, με πληθυσμό 229.516. Ο αστικός πληθυσμός και σε αυτήν την απογραφή παραμένει χαμηλός. Μόλις 9,6% των κατοίκων μένουν σε αστικές περιοχές ενώ το 13,6% και το 76,8% σε ημιαστικές και αγροτικές περιοχές αντίστοιχα. Η έκταση του Ελληνικού Βασιλείου την εποχή της απογραφής είναι 50.211 τ.χλμ. και περιλαμβάνει μόνο την Στερεά Ελλάδα, την Πελοπόννησο, τις Κυκλάδες και τα Επτάνησα. Η πυκνότητα του πληθυσμού είναι 29 κατ/τ.χλμ.

Την απογραφή διεύθυνε ο Αλέξανδρος Μανσόλας και ήταν η πρώτη φορά που προστέθηκε ερώτημα για τη γλώσσα του πληθυσμού. Συλλέχθηκαν στοιχεία και για τη θρησκεία. Για πρώτη φορά επίσης δημοσιεύτηκε μαζί με τον αριθμό των κατοίκων (πραγματικό πληθυσμό) και ο αριθμός των δημοτών (νόμιμος πληθυσμός).

## Παραπομπές


1870
Ωρίωνες

Οι **Ωρίωνες** (Oriones) είναι ελληνικό ποπ ροκ μουσικό συγκρότημα που σχηματίστηκε το 1979 στην Αθήνα από τον Βασίλη Αβραμίδη (κιθάρα) και αποτελείται από τον ίδιο, τον Σάκη Αβραμίδη (ντραμς) και τον Γιάννη Νικολάου (μπάσο). Λίγο αργότερα, στη μπάντα προστέθηκε ο Νίκος Μπασούκος (πλήκτρα). Από το 1979 την γυναικεία φωνή στο γκρουπ την είχε η Ελένη Ασημακοπούλου. Από το 1984 μέχρι το 1985, τα φωνητικά έκανε η Τίνα Σιούντρη. Το 2005, τη θέση την πήρε η Τζίνα Αβραμίδου, ενώ από το 2009, στη μπάντα προστέθηκε και ο Τάσος Αβραμίδης (κιθάρα). Από τα πλήκτρα πέρασαν ο Γιώργος Βενιέρης και ο Πόλις Αδαμαντόπουλος.

## Ιστορία

Το συγκρότημα πήρε το όνομά του από τον αστερισμό Ωρίωνα. Ξεκίνησαν δισκογραφικά το 1979 με ένα δίσκο 45 στροφών σε κόκκινο βινύλιο που είχε τίτλο *Κουρδιστά Ανθρωπάκια*. Με το τραγούδι αυτό κέρδισαν το Α' βραβείο σύνθεσης και στίχου το 1978 στην τηλεοπτική εκπομπή της ΕΡΤ, *Να η Ευκαιρία*. Το οποίο κυκλοφόρησε σε δίσκο 45 στροφών από την δισκογραφική εταιρεία Λύρα.

Το 1985 έβγαλαν το maxi single *Lady C*. Το 1986 συμμετείχαν στη συλλογή της Music Box με τίτλο *Rock Μέσα στη Νύχτα*. Το 1989 κυκλοφόρησαν το LP που είχε τίτλο *Babylon*.  Το 1993 ένα νέο άλμπουμ *Αξιοκρατικά*. Το 1998 συμπεριελήφθηκαν σε ένα διπλό sampler CD με τίτλο *Στους δρόμους του Ροκ* που κυκλοφόρησε από την Λύρα, με υλικό από καλλιτέχνες που είχε στο δυναμικό της. Το 2008 κυκλοφόρησαν το άλμπουμ με τίτλο *Οριακή Διαδρομή*. Το 2010 κυκλοφόρησε αποκλειστικά σε μορφή βινυλίου ο *Κύκλος*, ο οποίος περιλαμβάνει ακυκλοφόρητες ηχογραφήσεις περιόδου 1978 έως 1982. Στα τέλη του 2012, κυκλοφόρησαν το άλμπουμ *Δεσμώτης*, το οποίο περιέχει 16 συνολικά κομμάτια.

Έχουν παίξει σε δεκάδες άλλες συναυλίες κατά την διάρκεια πολιτιστικών εκδηλώσεων διαφόρων Δήμων, ανά την Ελλάδα. Τέλος, έχουν γράψει την μουσική επένδυση πολλών τηλεοπτικών εκπομπών και  έχουν εμφανιστεί σε δεκάδες ελληνικές ταινίες. 

Το Μάρτιο του 2008 συνεργάστηκαν επί σκηνής με το Μάνο Ξυδούς, όταν σε συναυλία τους στο κλαμπ Κύτταρο ο Ξυδούς ήταν γκεστ σταρ.

## Παραπομπές


## Εξωτερικοί σύνδεσμοι
*Επίσημη ιστοσελίδα
*  στο IMDb
* Δισκογραφία στο Discogs

Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Πρωτάθλημα χειροσφαίρισης Α1 εθνικής κατηγορίας ανδρών 2006-2007

Το πρωτάθλημα χάντμπολ ανδρών της περιόδου 2006−2007 έγινε με τη συμμετοχή 14 ομάδων. Πρωταθλήτρια ομάδα αναδείχθηκε ο Πανελλήνιος, ενώ στην Α2 υποβιβάστηκαν ο Αερωπός Έδεσσας και ο Αθηναϊκός ο οποίος αποσύρθηκε από τη διοργάνωση πριν από την έναρξη της περιόδου, και όλοι οι αγώνες του κατοχυρώθηκαν με 10-0 α.α. στους αντιπάλους του.
 
## Κανονική περίοδος
### Βαθμολογία

*Ο Αθηναϊκός αποχώρησε πριν από την έναρξη του πρωταθλήματος, και όλοι οι αγώνες του κατοχυρώθηκαν με 10-0 α.α. στους αντιπάλους του. Έχει 26 μηδενισμούς και -2 βαθμούς.

## Πλέι οφ
### Ημιτελικοί

**Πανελλήνιος − ΑΕΚ 2−0**

**Φίλιππος Βέροιας − Γ.Α.Σ. Κιλκίς 2−0**

### Μεγάλος Τελικός
**Πανελλήνιος − Φίλιππος Βέροιας 2−0**

### Θέσεις 3−4
**Γ.Α.Σ. Κιλκίς − ΑΕΚ 1−2**

## Τελική κατάταξη

## Εξωτερικοί σύνδεσμοι
*Ιστότοπος της ΟΧΕ



2006 2007
Κατηγορία:Χειροσφαίριση το 2006
Κατηγορία:Χειροσφαίριση το 2007
Χαράλαμπος Κοτσής

Ο **Χαράλαμπος Κοτσής** ήταν Έλληνας, από την Πάτρα, πρωταθλητής στον στίβο . Ήταν αθλητής της Γ.Ε. Πατρών και κατέκτησε μετάλλια στα πανελλήνια πρωταθλήματα του 1901 και του 1904.

Πρώτη φορά κατέκτησε μετάλλιο *στους εσωτερικούς αγώνες τη ΓΕΠ το 1900 όπου ήταν πρώτος σε τρία αγωνίσματα, το δίζυγο, το μονόζυγο στους κρίκους*. Είχε δηλωθεί από την ομάδα του στους "Β' δοκιμαστικούς αγώνες" που θα ήταν προκριματικοί για τους Ολυμπιακούς αγώνες του 1900 στο Παρίσι αλλά τελικά οι αγώνες δεν έγιναν. 

Στους Πανελλήνιους αγώνες του 1901 ήταν πρώτος στο δίζυγο και δεύτερος στο μονόζυγο σε ισοβαθμία με άλλον αθλητή , τον Β. Κουμπή μοιράστηκαν την θέση. Το 1902 πήρε μέρος στα Β' Σωτήρια στην Αθήνα, εκεί ήταν δεύτερος στο μονόζυγο και το δίζυγο. Στα *Σάμια* του 1903 ήταν δεύτερος στο δίζυγο, κατά την επιστροφή τους οι αθλητές έτυχαν θερμής υποδοχής και τους στεφάνωσαν με δάφνινο στεφάνι σε εκδήλωση στο γυμναστήριο του συλλόγου. Στους Πανελλήνιους αγώνες του 1904 ήταν πρώτος στο δίζυγο .

## Διακρίσεις
*Πανελλήνιο πρωτάθλημα
:**δίζυγο**
::1ος: 1901, 1904

:**μονόζυγο**
::2ος: 1901

*Β' Σωτήρια
:**μονόζυγο**
::2ος: 1902

:**δίζυγο**
::2ος: 1902

*Α' Σάμια
:**μονόζυγο**
::2ος: 1902

## Παραπομπές


Κατηγορία:Έλληνες αθλητές της ενόργανης γυμναστικής

Κατηγορία:Αθλητές γυμναστικής της Παναχαϊκής
Θρασύβουλος Παλαιολόγος

Ο **Θρασύβουλος Παλαιολόγος** ήταν Έλληνας πρωταθλητής του στίβου από την Πάτρα, ήταν αθλητής της Γ.Ε. Πατρών και ανήκε στην δεύτερη γενιά αθλητών του συλλόγου. 

Εμφανίστηκε πρώτη φορά σε αγώνες το 1900 στους εσωτερικούς αγώνες της Γυμναστικής εταιρίας όπου ήταν πρώτος στην δισκοβολία και δεύτερος στην πάλη. Ο Παλαιολόγος είχε δηλωθεί από την ΓΕΠ για να συμμετάσχει στους "Β' δοκιμαστικούς αγώνες" όπου θα αποτελούσαν αγώνες πρόκρισης για την ολυμπιάδα του 1900, τελικά οι αγώνες δεν έγιναν αλλά στάλθηκε ολιγομελής αποστολή.

Στους πανελλήνιους αγώνες του 1904 κατέκτησε δύο μετάλλια, ήταν δεύτερος στην πάλη χάνοντας από τον Χρηστόπουλο σε πέντε λεπτά. Επίσης ήταν δεύτερος στην Διελκυστίνδα με την ομάδα της Γ.Ε. Πατρών με συμπαίκτες τους Διακίδη, Τουρνά, Τόφαλο και Χρηστόπουλο έχασαν από την ομάδα του Πανελληνίου, δύσκολα όπως αναφέρεται στην τρίτη προσπάθεια.

Στο πανελλήνιο πρωτάθλημα του 1906 ήταν δεύτερος στην πάλη και στην κατηγορία των μεσαίων βαρών. Στην διελκυστίνδα με αντίπαλο τον Πειραϊκό ήταν πρώτος με συμπαίκτες τους Διακίδη, Β. Ψάχο, Γ. Ψάχο, Παρνασσά, Λάζαρο, Χρηστόπουλο, Τόφαλο και τον Π. Πρίφτη. 

## Διακρίσεις
*Πανελλήνιο πρωτάθλημα
:**Πάλη**
::2ος: 1904, 1906

:**Διελκυστίνδα**
::1ος: 1906
::2ος: 1904

## Παραπομπές


Κατηγορία:Έλληνες αθλητές της δισκοβολίας
Κατηγορία:Έλληνες αθλητές της διελκυστίνδας
Κατηγορία:Έλληνες αθλητές της ελληνορωμαϊκής πάλης
Κατηγορία:Αθλητές στίβου της Παναχαϊκής
Κατηγορία:Αθλητές γυμναστικής της Παναχαϊκής
Κατηγορία:Παλαιστές της Παναχαϊκής
C9H10

* Ο γενικός χημικός τύπος C9H10 μπορεί να αναφέρεται στα ακόλουθα ισομερή θέσης:
# Προπενυλοβενζόλιο
# Ισοπροπενυλοβενζόλιο
# Αλλυλοβενζόλιο
# Ορθοβινυλομεθυλοβενζόλιο
# Μεταβινυλομεθυλοβενζόλιο
# Παραβινυλομεθυλοβενζόλιο
# Κυκλοπροπυλοβενζόλιο
# Ινδάνιο
# 1-μεθυλοβενζοκυκλοβουτένιο
# 3-μεθυλοβενζοκυκλοβουτένιο
# 4-μεθυλοβενζοκυκλοβουτένιο
Προπενυλοβενζόλιο

Το **προπενυλοβενζόλιο** ή **1-φαινυλοπροπένιο** ή **β-μεθυλοστυρένιο** (**BMS**: **B**-**M**ethyl**S**tyrene, σε δύο γεωμετρικά ισομερή) ανήκει στην οικογένεια των αρωματικών υδρογονανθράκων. Είναι ένα άχρωμο ελαιώδες υγρό.

## Δομή





## Παραγωγή
### Καταλυτική αφυδρογόνωση προπυλοβενζολίου
Αυτή είναι η κύρια βιομηχανική εφαρμογή του προπυλοβενζολίου, από την οποία παράγεται κυρίως προπενυλοβενζόλιο:

\mathrm{PhCH_2CH_2CH_3 \xrightarrow[Pd, Pt]{\triangle} PhCH=CHCH_3 + H_2} 


### Μεθοδος Fittιng

Από φαινυλαλογονίδιο και 1-αλοπροπένιο - Μεθοδος Fittιng:

\mathrm{PhX + 2Na \xrightarrow{-NaX} PhNa \xrightarrow{+CH_3CH=CHX} PhCH=CHCH_3 + NaX}



### Μέθοδος Grignard

Από φαινυλαλογονίδιο και 1-αλοπροπένιο – Μέθοδος Grignard:

\mathrm{PhX + Mg \xrightarrow PhMgX \xrightarrow{+CH_3CH=CHX} PhCH=CHCH_3 + MgX_2 \downarrow}



### Μέθοδος Friedel-Crafts

Με προπενυλίωση κατά Friedel-Crafts::

\mathrm{PhH + CH_3CH=CHX \xrightarrow{AlX_3} PhCH=CHCH_3 + HX}



### Με αφυδάτωση αλκοόλης
Με ενδομοριακή αφυδάτωση 1-φαινυλο-1-προπανόλης παράγεται προπενυλοβενζόλιο. Η αντίδραση ευνοείται σε σχετικά υψηλές θερμοκρασίες, >150&nbsp;°C. Σε χαμηλότερες ευνοείται η διαμοριακή αφυδάτωση που δίνει 1-φαινυλο-1-(1'-φαινυλοπροποξυ)προπάνιο, ενώ χωρίς καθόλου θέρμανση παράγεται o όξινος θειικός (1-φαινυλοπροπυλ)εστέρας (CH3CH2CH(Ph)OSO3H), που αποτελεί την ενδιάμεση ένωση για τις αφυδατώσεις.:

\mathrm{ PhCH(OH)CH_2CH_3 \xrightarrow[>150^oC]{\pi .H_2SO_4} PhCH=CHCH_3 + H_2O }


## Παραπομπές και σημειώσεις


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρένια
Κατηγορία:C9
Ανώνυμα οστά

200px|μικρογραφία|Τα ανώνυμα οστά στον ανθρώπινο σκελετό με κόκκινο χρώμα
Τα **ανώνυμα οστά** είναι τα οστά της πυέλου. Δεν αποτελούν ένα ενιαίο οστό, αλλά είναι αποτέλεσμα συνένωσης τριών οστών, του λαγόνιου, του ισχιακού και του ηβικού. Έχουν ανώμαλο σχήμα και εμφανίζουν δύο μεγάλα τρήματα, τα οποία χωρίζονται από μια λοξή γραμμή που βρίσκεται στο εσωτερικό των οστών. Τα ανώνυμα οστά αποτελούν τον οστέινο σύνδεσμο μεταξύ της σπονδυλικής στήλης με το κάτω άκρο. Λόγω της θέσης του κοντά στην επιφάνεια είναι κατάλληλο για λήψη μυελού των οστών.

## Περιγραφή
Τα ανώνυμα οστά έχουν ανώμαλο σχήμα. Στην εξωτερική επιφάνειά τους έχουν μια μεγάλη αρθρική γλήνη, την κοτύλη. Η κοτύλη σχηματίζει με την κεφαλή του μηριαίο την άρθρωση του ισχίου. Κάτω από τη κοτύλη βρίσκεται το θυροειδές τρήμα, το οποίο στο μεγαλύτερο μέρος του φράζεται από το θυροειδή υμένα. Το πίσω μέρος των ανωνύμων οστών έχει δύο εντομές, την μείζων ισχιακή εντομή πάνω και την ελάσσονα κάτω, οι οποίες χωρίζονται από την ισχιακή άκανθα. Το πρόσθιο μέρος έχει δύο άκανθες, την άνω και κάτω πρόσθια λαγόνια άκανθα, και το ηβικό φύμα. Το κάτω μέρος των ανωνύμων οστών είναι κυρτό και σχηματίζει το ισχιακό κύρτωμα.
## Επιμέρους οστά
Κάθε ανώνυμο οστό αποτελείται από τρία επιμέρους οστά, το λαγόνιο οστό, το ισχιακό οστό και το ηβικό οστό. Αρχικά, κατά τη γέννηση τα οστά είναι ενωμένα με χόνδρο και με την ενηλικίωση του ατόμου συγχωνεύονται. Το λαγόνιο οστό είναι το πιο πάνω από τα οστά. Στην έσω πλευρά του βρίσκεται ένα χείλος, η τοξοειδής γραμμή, η οποία αποτελεί τμήμα της τελικής (ανώνυμη) γραμμής. Το άνω χείλος του λαγόνιου οστού αποτελεί τη λαγόνια ακρολοφία, η οποία βρίσκεται κοντά στην επιφάνεια και ψηλαφιέται εύκολα. Εκτείνεται από την πρόσθια άνω λαγόνια άκανθα μέχρι την οπίσθια άνω λαγόνια άκανθα και αποτελεί σημείο πρόσφυσης πολλών μυών του κοιλιακού τοιχώματος.

Τα ανώνυμα οστά αρθρώνονται προς τα πίσω με το ιερό οστό με την ιερολαγόνια άρθρωση, την ισχυρότερη άρθρωση στο ανθρώπινο σώμα. Μπροστά τα δύο ανώνυμα οστά, και συγκεκριμένα τα δύο ηβικά οστά συνδέονται μεταξύ τους με την ηβική σύμφυση.

## Πηγές
* `
## Εξωτερικοί σύνδεσμοι

Κατηγορία:Ακανόνιστα οστά
Κατηγορία:Λεκάνη (ανατομία)
Τραπεζοειδής μυς

μικρογραφία|220px|Απεικόνιση τραπεζοειδή μυ από τον Gray
Ο **τραπεζοειδής** είναι ένας μεγάλος επίπεδος μυς της ράχης. Ο κάθε μυς έχει τριγωνικό σχήμα, αλλά και οι δύο μαζί σχηματίζουν ένα τραπεζοειδές σχήμα, στο οποίο οφείλεται η ονομασία του. Ο μυς εκφύεται από τις ακανθοειδείς αποφύσεις του αυχενικού σπονδύλου Α7 και των θωρακικών σπονδύλων προς τα κάτω ενώ προς τα πάνω ο μυς εκφύεται από την άνω αυχενική γραμμή το ινιακό όγκωμα και τον αυχενικό σύνδεσμο. Ο μυς καταφύεται στο έξω τριτημόριο της κλείδας,στο ακρώμιο και στην ωμοπλατιαία άκανθα. Ο μυς νευρώνεται από το παραπληρωματικό νεύρο (ΧΙ εγκεφαλική συζυγία) και δέχεται ιδιοδεκτικές ίνες, δηλαδή ίνες που σχετίζονται με τη θέση και τις κινήσεις του σώματος, από τους σπονδύλους Α3 και Α4.

Ο τραπεζοειδής μυς έχει τρεις κατηγορίες μυϊκών ινών, τις ανώτερες, μέσες και κατώτερες. Οι ανώτερες ίνες ξεκινούν από το κρανίο και τον αυχενικό σύνδεσμο και είναι υπεύθυνες για την ανύψωση της ωμοπλάτης. Επίσης, ο τραπεζοειδής μυς στρέφει με τις άνω και κάτω ίνες του το έσω χείλος της ωμοπλάτης. Οι μέσες ίνες του τραπεζοειδή προσάγουν την ωμοπλάτη και οι κάτω την κατασπούν.

## Πηγές
* 

Κατηγορία:Μυϊκό σύστημα
Πλατύς ραχιαίος μυς

thumb|220px|Απεικόνιση πλατύ ραχιαίο από το Gray.
Ο **πλατύς ραχιαίος** είναι ένας μεγάλος μυς της πλάτης. Αρχικά ο μυς είναι πλατύς, αλλά στενεύει όσο προχωρά προς τα πάνω και καταλήγει σε ένα στενό τένοντα που προσφύεται στο βραχιόνιο οστό. Λόγω της θέσης του ο πλατύς ραχιαίος είναι υπεύθυνος για την έκταση, προσαγωγή και έσω στροφή του άνω άκρου. Επίσης, μπορεί να εμποδίσει την ανύψωση του ώμου. Ο μυς νευρώνεται από το θωρακορραχιαίο νεύρο που προέρχεται από το βραχιόνιο πλέγμα. Μαζί με το νεύρο κατέρχεται και η θωρακορραχαία αρτηρία που αιματώνει το μυ σε συνδυασμό με κάποιες μικρές οπίσθιες μεσοθωρακικές και οσφυϊκές αρτηρίες. Λόγω της θέσης του χρησιμοποιείται για την ανάπλαση ενός μαστού ο οποίος αφαιρέθηκε με μαστεκτομή.

## Πηγή
* `

Κατηγορία:Μυϊκό σύστημα
Περικλής Κρητικός

Ο **Περικλής Κρητικός**, (Πάτρα ? - Πάτρα 1955), ήταν Έλληνας βιομήχανος πολιτικός, βουλευτής και υπουργός. Ήταν γόνος οικογένειας των Πατρών. Ο πατέρας του Χαράλαμπος ήταν ο πρώτος από την οικογένεια που ασχολήθηκε με το εμπόριο. 

## Τα νεανικά του χρόνια και ο αθλητισμός
Από μικρή ηλικία ο Κρητικός έγινε μέλος του Παναχαϊκού Γ.Σ. ήταν μάλιστα από τους πρώτους αθλητές του αναφέρεται στους εταίρους του συλλόγου το 1892, εταίροι ήταν τα μέλη κάτω από 18 ετών. Στους πρώτους εσωτερικούς αγώνες του Παναχαϊκού το 1892 ήταν πρώτος σε αγώνα δρόμου, δεν διασώθηκε η απόσταση, στον προκριματικό ήταν επίσης πρώτος, είχε πάρει μέρος και στην *αναρρίχηση επί κάλω*. Στους Β' ετήσιους εσωτερικούς αγώνες του Παναχαϊκού το 1893  πήρε μέρος χωρίς να κατακτήσει κάποιο από τα αθλοθετημένα έπαθλα.

Το 1893 ο Παναχαϊκός δημιούργησε και μουσική μπάντα ο Κρητικός αναφέρεται στους μουσικούς της. 

## Οι επιχειρηματικές του δραστηριότητες
Το 1916 μετά τον θάνατο του πατέρα του Χαράλαμπου ανέλαβε την οικογενειακή βιοτεχνία κατασκευής κεφαλομαντήλων. Ο Περικλής Κρητικός επέκτεινε τη βιοτεχνία του πατέρα του και δημιούργησε εργοστάσιο κατασκευής νημάτων που έγινε ανώνυμος εταιρία το 1929 και λειτούργησε συνεχώς έως το 2000 που έκλεισε . Στην συνέχεια η εταιρεία επεκτείνεται και στον κλάδο των ξενοδοχειακών επιχειρήσεων με την αγορά και λειτουργία του ξενοδοχείου *"Majestik"* στο κέντρο της πόλης που το κτίριο διασώζεται ακόμα και σήμερα. Το 1952 επέκτεινε την εταιρεία σε παρασκευή συναφών προϊόντων με τα νήματα και την κατασκευή νέου εργοστασίου.

Το 1921 είχε αγοράσει το θερινό θέατρο "Παράδεισος" στο κέντρο, σήμερα, της πόλης που στην θέση του κατασκεύασε τον κινηματογράφο-θέατρο "Πάνθεον" όπου καταστράφηκε το 1940 σε βομβαρδισμό και ανακατασκευάστηκε από τον Κρητικό για να του δοθεί η σημερινή του μορφή .

Ο Περικλής Κρητικός είχε βοηθήσει οικονομικά στην αποπεράτωση του στρατιωτικού νοσοκομείου, στην δωρεά οίκου τυφλού, κι άλλα.

## Πολιτική
Ο Κρητικός ασχολήθηκε με την πολιτική. Στην κυβέρνηση του Μεταξά το 1936 ήταν Υπουργός πρόνοιας από το 1936 ως το 1938 και υφυπουργός Αγορανομίας το 1937-1938 (15/5/1937-12/12/1938)

## Παραπομπές


Κατηγορία:Έλληνες βιομήχανοι
Κατηγορία:Έλληνες υπουργοί Πρόνοιας
Κατηγορία:Έλληνες υφυπουργοί Αγορανομίας
Κατηγορία:Έλληνες αθλητές της αναρίχησης επί κάλω
Κατηγορία:Αθλητές στίβου της Παναχαϊκής
Κατηγορία:Αθλητές γυμναστικής της Παναχαϊκής
Διοργανώσεις Ε.Π.Σ. Φωκίδας 2010–11

Το πρωτάθλημα της Α΄ Κατηγορίας Ε.Π.Σ. Φωκίδας της περιόδου 2010-11 διεξήχθη σε έναν όμιλο με τη συμμετοχή 12 ομάδων. Τον τίτλο, ύστερα από 22 αγωνιστικές κατέκτησε, για τέταρτη φορά στην ιστορία του, ο Διαγόρας Πολυδρόσου, ο οποίος όμως, λόγω οικονομικής αδυναμίας, παραιτήθηκε από το δικαίωμα προαγωγής στο Περιφερειακό Πρωτάθλημα. Πρωτάθλημα διεξήχθη και για τη Β΄τοπική κατηγορία (επίσης ένας όμιλος), όπου όμως έλαβαν μέρος μόλις επτά ομάδες. Κυπελλούχος Φωκίδας για το 2011 αναδείχθηκε ο Α.Σ. Τολοφώνα/Ερατεινή, ο οποίος επικράτησε στον Τελικό που έγινε στο Ενωσιακό Γήπεδο Άμφισσας, με σκορ 3-1 του Αετού Λιδωρικίου.

## Τελική βαθμολογία Α΄ Κατηγορίας
Στην Α΄ Κατηγορία ο τίτλος κερδίθηκε σχετικά εύκολα από το Διαγόρα Πολύδροσου, που προπόνησε ο παλαιός άσσος του Α.Σ. Λαμία Σπύρος Λέντας. Η μόνη ομάδα που θα μπορούσε να τον απειλήσει ήταν ο Αστέρας Ιτέας, που όμως ξεκίνησε το πρωτάθλημα με -6 βαθμούς, λόγω ποινής από την προηγούμενη περίοδο. Ωστόσο, στα μεταξύ τους παιχνίδια, ο Διαγόρας επικράτησε στην έδρα του με σκορ 3-1, ενώ απέσπασε ισοπαλία (0-0) στην Ιτέα.

* Οι δυο τελευταίοι της βαθμολογίας υποβιβάσθηκαν στη Β΄ Κατηγορία.

## 1ος σκόρερ
Την πρωτιά στους σκόρερ κατέκτησε, για δεύτερο συνεχόμενο χρόνο, ο **Γιάννης Δελής**, του Αστέρα Ιτέας, με 29 τέρματα. Δεύτερος ήταν ο *Ρέββας* του Διαγόρα Πολυδρόσου.

## Τελική βαθμολογία Β΄ Κατηγορίας (σε 12 αγώνες)
Πρωταθλητής της Β' Κατηγορίας ΕΠΣ Φωκίδας για το 2011, αναδείχθηκε το συγκρότημα του Α.Σ. Ιτέας Φωκίδα 2000 με μία μόνο ήττα και συνολικό απολογισμό στα τέρματα 66-11.

Την ομάδα προπονεί ο παλαιός τερματοφύλακας του Α.Σ. Λαμία και του Αχαρναϊκού Δημήτρης Κατσιφλώρος. 

* Οι δυο πρώτοι της βαθμολογίας προβιβάσθηκαν στην Α΄ Κατηγορία. 
* Την άνοδο κέρδισε επίσης και ο τρίτος της κατάταξης Δωρικός Μαλαμάτων, που αντικατέστησε το Διαγόρα Πολυδρόσου.

## Πηγές
* Αθλητικό ιστολόγιο της Φωκίδας
* Αρχείο ΕΠΣ Φωκίδας, Άμφισσα

## Παραπομπές


ΕΠΣ Φωκίδας 2010-11
Κατηγορία:Εγχώρια ποδοσφαιρικά πρωταθλήματα 2010-2011
Ελπίς

Η λέξη **Ελπίς** μπορεί να αναφέρεται:

*Στην Ελπίδα στην καθαρεύουσα.
*Στον 59 Ελπίς αστεροειδή.
*Στην Αγία Ελπίς κόρη της Αγίας Σοφίας.
*Στα αθλητικά σωματεία:
* Α.Σ. Ελπίς Αμπελοκήπων (Θεσσαλονίκης), Γ.Σ. Ελπίς Δράμας, Ελπίς Ν. Ιωνίας, Μ.Γ.Σ Ελπίς Προβατά, Α.Σ. Ελπίς Σκουτάρεως, Ελπίς Χορτερού
*Στην Ελπίς Μέλαινα, συγγραφέα
*Στην Ελπίς φρεγάτα, αρχικό όνομα της **Ελλάς Ι** φρεγάτας του πολεμικού ναυτικού.
*Στο Νοσοκομείο Ελπίς, το αρχαιότερο ενεργό νοσοκομείο της Ελλάδος.

Κατηγορία:Αποσαφηνίσεις ονομάτων